Martin Masius
De Martin Masius, am Joer 1520 zu Meerbeke (Brabant) gebuer a gestuerwen den 20. Juni 1585 zu Iechternach, war e kathoulesche Geeschtlechen, Benediktinerpater an de 60. Abt vun der Iechternacher Abtei (1569-1585).

De Martin Masius ass 1540 an d'Benediktiner-Abtei Affligem (Sint-Pieters-en-Paulusabdij Affligem) agetrueden. 1545 ass hien zum Priister geweit ginn.
1550 ass hien op Lëtzebuerg an d'Abtei Münster geschéckt ginn, wou hie Kellermeeschter war. 1557 ass en an d'Abtei Affligem zeréckgeruff ginn, wou hie 1558 Prior an 1563 Kellermeeschter an Aumônier gouf. 1565 ass hie Probst vu Meerssen ginn. 1569 gouf de Martin Masius als Abt an d'Abtei Iechternach geschéckt, gouf awer eréischt 1573 confirméiert.

A senger Sitzung vum 21. September 2015 huet den Iechternacher Gemengerot siwe Stroossen an der Industriezon no Äbt vun der Abtei Iechternach genannt, dorënner och eng „rue Martin Maas“ , déi un den Abt Martin Masius erënnere soll.

Literatur 

Arendt, Karl, 1904-1910. Porträt-Gallerie (sic) hervorragender Persönlichkeiten aus der Geschichte des Luxemburger Landes von ihren Anfängen bis zur Neuzeit : mit biographischen Notizen. Luxemburg: M. Huss, 6 Bände [zitiert nach: Neuauflage. Ed. Kutter, Luxemburg 1972, 514 S. + 6 S. [Abt M. Masius von Echternach, S. 210].
Bertels, Ioannes, 1638. Historia Luxemburgensis. Coloniae: Bütgen, 10 p. + 219 p. + Index rerum. PDF
Brimmeyr, Johann Peter, 1923. Geschichte der Stadt und der Abtei Echternach. Bd. 2. Als Manuscript herausgegeben von Dr. Rudolph Brimmeyr und Dr. Heinrich Schintgen, Luxemburg, 259 S. [60. Abt. Martin Masius, 1569-1585: S. 63-66].
 Kauthen, Pierre, 2000. Johannes Bertels: Echternach. In: Analecta Epternacensia. Luxembourg, S. 101-173.
Neyen, Auguste, 1860. Biographie luxembourgeoise. Histoire des hommes distingués originaires de ce pays considéré à l'époque de sa plus grande étendue ou qui se sont rendus remarquables pendant le séjour qu'ils y ont fait. Tome 1. Luxembourg, P. Bruck, 480 p. [Martin Masius: S. 442-443]. PDF

Gebuer 1520
Gestuerwen 1585
Äbt vun der Abtei Iechternach
Benediktiner